Title: (Návrh)
Author: Fečo Jozef
Last saved by: Benová Timea
Company: PPA

Návrh
Zákon
z ......................... 2013,
ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov
Národná rada Slovenskej republiky sa uzniesla na tomto zákone:
Čl. I
Zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení zákona č. 601/2008 Z. z., zákona č. 390/2009 Z. z., zákona č. 101/2011 Z. z., zákona č. 223/2012 Z. z. a zákona č. 353/2012 Z. z.  sa mení a dopĺňa takto:
1.	V § 1 ods. 1 písm. a) sa za slovo „pôdohospodárstva“ vkladajú slová „a rozvoja vidieka“.
2.	V § 2 písm. d) sa za slovo „pozemku“ vkladajú slová „členená podľa prirodzených hraníc“.
3.	V § 3 ods. 2 písm. g) sa čiarka za slovom „odvetví“ nahrádza slovom „a“ a vypúšťajú sa slová „a navrhuje opatrenia na zlepšenie“.
4.	V § 3 ods. 2 písm. w) sa na konci pripájajú tieto slová: „a poveruje osoby na zabezpečovanie poradenského systému v pôdohospodárstve“.
5.	Poznámka pod čiarou k odkazu 12ca znie:
„^12ca) Čl. 20 písm. a) bod v) nariadenia (ES) č. 1698/2005 v platnom znení.
Čl. 12 ods. 1 až 3 nariadenia (ES) č. 73/2009 v platnom znení.“.
6.	V § 3b ods. 1 sa slová „svojej internetovej stránke“ nahrádzajú slovami „svojom webovom sídle“.
7.	V § 7 ods. 1 písm. h) a § 10 ods. 5 sa slová „internetovej stránke“ nahrádzajú slovami „webovom sídle“.
8.	V § 15 ods. 1 sa v uvádzacej vete suma „5 000 000 Sk“ nahrádza sumou „166 000 eur“.
9.	V § 16a ods. 1 a  2 sa vypúšťajú slová „tú istú“.
10.	Poznámky pod čiarou k odkazom 41a a 41c znejú:
„^41a) Napríklad nariadenie Komisie  (ES) č. 73/2009 v platnom znení, nariadenie Komisie  (ES) č. 1122/2009 z 30. novembra 2009, ktorým sa ustanovujú podrobné pravidlá vykonávania nariadenia Rady (ES) č. 73/2009, pokiaľ ide o krížové plnenie, moduláciu a integrovaný správny a kontrolný systém v rámci schém priamej podpory pre poľnohospodárov ustanovených uvedeným nariadením, ako aj podrobné pravidlá vykonávania nariadenia Rady (ES) č. 1234/2007, pokiaľ ide o krížové plnenie v rámci schémy podpory ustanovenej pre odvetvie vinohradníctva a vinárstva (Ú. v. EÚ L 316, 2.12.2009) v platnom znení, nariadenie vlády Slovenskej republiky č. 499/2008 Z. z. v znení neskorších predpisov, nariadenie vlády Slovenskej republiky č. 488/2010 Z. z. o podmienkach poskytovania podpory v poľnohospodárstve formou priamych platieb v znení neskorších predpisov.
^41c) Napríklad čl. 58 nariadenia (ES) č. 1122/2009 v platnom znení, čl. 16 nariadenia Komisie (EÚ) č. 65/2011 z 27. januára 2011, ktorým sa stanovujú podrobné pravidlá uplatňovania nariadenia Rady (ES) č. 1698/2005, pokiaľ ide o realizáciu kontrolných postupov a krížového plnenia pri opatreniach na podporu rozvoja vidieka (Ú. v. EÚ L 025, 28.1.2011) v platnom znení.“.
11.	§ 16a sa dopĺňa odsekom 3, ktorý znie:
„(3) Ak žiadosť o poskytnutie podpory na poľnohospodársku pôdu podal žiadateľ, ktorý nespĺňa ustanovené podmienky a podmienky k 30. júnu 2003 podľa osobitného predpisu,^41ca) podpora na takúto plochu sa neposkytne.“. 
Poznámka pod čiarou k odkazu 41ca znie: 
„^41ca) nariadenie (ES) č. 73/2009 v platnom znení.“.
12.	V § 16b ods. 1 sa za slovo „preukázali“ vkladajú slová „plnenie ustanovených podmienok a“.
13.	§ 16c znie:
„§ 16c
(1) Ak žiadosť o poskytnutie podpory na tú istú poľnohospodársku pôdu podali viacerí žiadatelia a postupom podľa § 16b ods. 1 sa zistilo, že právo užívania žiadateľov je sporné, 
platobná agentúra na spornej výmere neurčí stanovenú plochu^41da) a v súlade s ustanovenými podmienkami rozhodne podľa osobitného predpisu.^41c) Proti rozhodnutiu o poskytnutí podpory zníženej o spornú výmeru nie je prípustný opravný prostriedok.^41db)
(2) Ak sa v konaní pred súdom^41e) preukáže, že jeden zo žiadateľov podľa odseku 1 mal v čase rozhodnutia právo užívania k pôde, a sú zachované lehoty podľa všeobecného predpisu o správnom konaní,^41ea) platobná agentúra obnoví konanie podľa všeobecného predpisu o správnom konaní.^41eb) Ustanovenia osobitného predpisu o náhrade škody^41ec) tým nie sú dotknuté.“.
Poznámky pod čiarou k odkazom 41da, 41db, 41ea až 41ec znejú:
„^41da) Čl. 2 ods. 23 nariadenia (ES) č. 1122/2009 v platnom znení.
^41db)  § 53 až 68 zákona č. 71/1967 Zb. v znení neskorších predpisov.
^41ea) § 63 ods. 3 zákona č. 71/1967 Zb. v znení neskorších predpisov.
^41eb) § 62 ods. 1 písm. a), b) alebo e) zákona č. 71/1967 Zb. v znení neskorších predpisov.
^41ec) § 415 až 450 Občianskeho zákonníka v znení neskorších predpisov.“.
14.	Za § 16d sa vkladá § 16e, ktorý znie:
„§ 16e
(1)	Poradenský systém v pôdohospodárstve zabezpečuje pomoc poľnohospodárovi 
pri obhospodarovaní pôdy a správe poľnohospodárskeho podniku najmä v oblasti krížového plnenia, životného prostredia, verejného zdravia, zdravia zvierat a rastlín, dobrých životných podmienok zvierat, udržania dobrého poľnohospodárskeho a environmentálneho stavu a noriem bezpečnosti pri práci.
(2)	Poradenský systém v pôdohospodárstve spravuje ministerstvom poverená organizácia, ktorá má personálne vybavenie a materiálno-technické vybavenie na zabezpečenie systému vzdelávania, vedenia registra poskytovateľov poradenských služieb vrátane zahraničných poradenských služieb, informačného systému a komunikačného systému a na spracovanie a šírenie autorizovaných dát. 
(3)	Poradenskú službu môže poskytovať v rámci poradenského systému 
v pôdohospodárstve poradca, ktorý vykonáva túto službu vo svojom mene alebo ako zamestnanec právnickej osoby.
(4)	Poradca musí spĺňať tieto podmienky:
a)	má ukončené stredoškolské vzdelanie v učebnom odbore so zameraním 
na poľnohospodárstvo, lesné hospodárstvo, rozvoj vidieka, veterinárske vedy a potravinárstvo podľa osobitného predpisu^41fa) a najmenej päť rokov praxe v príslušnom učebnom odbore alebo v poradenstve v poľnohospodárstve alebo vysokoškolské vzdelanie druhého stupňa a najmenej tri roky praxe najmä v oblasti rastlinnej výroby, živočíšnej výroby, veterinárneho lekárstva, lesníctva alebo práva alebo v poradenstve v poľnohospodárstve,
b)	absolvoval odbornú prípravu poradcov organizovanú poverenou organizáciou podľa odseku 2, ktorú úspešne ukončil záverečnou skúškou,
c)	bolo mu vydané osvedčenie o odbornej spôsobilosti poradcu.
(5)	Osvedčenie o odbornej spôsobilosti poradcu, ktoré  je dokladom o absolvovaní vzdelávacieho programu a úspešnom vykonaní záverečnej skúšky vydáva poverená organizácia podľa odseku 2 na päť rokov.
Poznámka pod čiarou k odkazu 41fa znie:
„^41fa) Prílohy č. 4 až 6 vyhlášky Ministerstva školstva Slovenskej republiky č. 282/2009 Z. z. o stredných školách v znení neskorších predpisov.“.
15.	Za § 17a sa vkladá § 17b, ktorý vrátane nadpisu znie:
„§17b
Prechodné ustanovenie k úprave účinnej od 1. augusta 2013
Konanie o poskytnutí podpory na skutočne využívanú poľnohospodársku pôdu vzťahujúce sa  na žiadosti podané v roku 2013 sa dokončí podľa tohto zákona.“.
Čl. II.
Tento zákon nadobúda účinnosť 1. augusta 2013.